Okresná prokuratúra Martin 
Vajanského nám. 1, 036 80 Martin 1 	

Sp. zn. : 2 Pv 156/12/5506	Martin, 16.5.2014
EEČ : 2-40-131-2014

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno e, odsek 3 písmeno a Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Martin
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Martin zo dňa 11.10.2012, spisová značka 2 Pv 156/12/5506, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Na tom skutkovom základe, že 
	v bližšie nezistenom čase v mesiaci január 2012 do 14. 03. 2012 v Martine na XXXXX  v areáli bývalého futbalového ihriska z odberného miesta číslo XXXXX vykonával neoprávnený odber elektrickej energie, tak že  samovoľne napojil trojfázovú eklektickú odbočku z hlavnej nemeranej prípojky z hlavného nemeraného elektrického kábla, káblom 4 x 10 mm2 CYKY mimo elektromera č. XXXXX na ďalšie elektrické káble, kde jeden z nich nebol napojený na elektrické hodiny, čím svojím konaní spôsobil poškodenej obchodnej spoločnosti XXXXX škodu odcudzením veci vo výške 5.065,43 €.

Uznesením prokurátora Okresnej prokuratúry Martin zo dňa 11.10.2012, spisová značka 2 Pv 156/12/5506, bola určená obvinenému skúšobná doba v trvaní 18 mesiacov.
Odôvodnenie:
	Uznesením prokurátorky Okresnej prokuratúry Martin, č.k. 2 Pv 156/12 - 11 zo dňa 11.10.2012, právoplatným dňa 30.10.2012 bolo podmienečne zastavené trestné stíhanie obvineného XXXXX vedené pre prečin krádeže podľa § 212 ods. 2 písm. e), ods. 3 písm. a) Tr. zák.  a bola mu určená skúšobná doba v trvaní 18 (osemnásť) mesiacov, ktorá uplynula dňa 30.04.2014.
Po uplynutí skúšobnej doby bolo zisťované, či obvinený v skúšobnej dobe podmienečného zastavenia viedol riadny život. Zo správy Okresného riaditeľstva PZ, odboru kriminálnej polície v Martine bolo zistené, že proti obvinenému sa v skúšobnej dobe  neviedlo a ani v súčasnosti sa nevedie žiadne trestné stíhanie. Takisto v odpise registra trestov nemá obvinený žiaden nový záznam. 
	Z vyžiadaných podkladov z Okresného úradu Martin, odboru všeobecnej vnútornej správy vyplýva, že obvinený bol právoplatne postihnutý za priestupok podľa § 32 ods. 1 zákona č. 8/2009 Z.z.  o cestnej premávke a o zmene a doplnení niektorých zákonov, ktorého sa dopustil v priebehu skúšobnej doby podmienečného zastavenia, a to  blokom na pokutu nezaplatenú na mieste č. XXXXX Jednalo sa však o priestupok, ktorého sa dopustil obvinený tým, že nedodržal povinnosti vodiča súvisiace s osvetlením vozidla. 
Vzhľadom na uvedené mám za to, že  obvinený v priebehu skúšobnej doby viedol riadny život, čím splnil všetky zákonné podmienky uvedené v ustanovení          § 217 ods. 1 Tr. por., a preto som rozhodla tak, ako je uvedené vo výrokovej časti tohto uznesenia.
Právoplatnosťou tohto uznesenia, tak ako to vyplýva z ustanovenia § 217 ods. 4 Tr. por., nastávajú účinky zastavenia trestného stíhania  podľa § 9 ods. 1 písm. e) Tr. por.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Petra Šimková
prokurátorka